
Betegtájékoztató: Információk a felhasználó számára

Espumisan 40 mg/ml belsőleges emulziós cseppek
szimetikon
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa, vagy gyógyszerésze által elmondottaknak megfelelően szedje.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4 pont.
· Feltétlenül tájékoztassa kezelőorvosát, ha tünetei nem enyhülnek, vagy éppen súlyosbodnak.
A betegtájékoztató tartalma:

1. Milyen típusú gyógyszer az Espumisan 40 mg/ml belsőleges emulziós cseppek (a továbbiakban Espumisan emulziós cseppek) és milyen betegségek esetén alkalmazható?

2. Tudnivalók az Espumisan emulziós cseppek szedése előtt

3. Hogyan kell szedni az Espumisan emulziós cseppeket?

4. Lehetséges mellékhatások

5. Hogyan kell az Espumisan emulziós cseppeket tárolni?
6. A csomagolás tartalma és egyéb információk

1.
Milyen típusú gyógyszer az Espumisan emulziós cseppek és milyen betegségek esetén alkalmazható?

Az Espumisan emulziós cseppek hatóanyaga, a szimetikon a gyomor-bélrendszerre ható gyógyszer, amely habzásgátlóként és diagnosztikai segédanyagként használatos.

Valamennyi korcsoportban alkalmazható.

Hatóanyaga, a szimetikon, felbontja a béltartalomban lévő, illetve az emésztőtraktus termelte nyálkába ágyazott gázbuborékokat. A folyamat során felszabadult gázok felszívódhatnak a bélfalon keresztül, és a bélmozgások révén távozhatnak.

Alkalmazása:

-
A gyomor és a belek bélgázzal összefüggő panaszainak tüneti kezelésére, mint például gázfelhalmozódás (meteorizmus), puffadás, teltségérzés és csecsemőkori hasfájás (három hónapos kólika);
-
A hasi tájék képalkotó diagnosztikus vizsgálatainak előkészítésére, például röntgen, ultrahang vagy gasztroszkópos vizsgálatok esetén;
-
Habzásgátlóként alkalmazható mosószerekkel, úgynevezett detergensekkel (tenzidekkel) történt mérgezést követően.
Feltétlenül forduljon orvoshoz, ha állapota nem javul vagy rosszabbul érzi magát.
2.
Tudnivalók az Espumisan emulziós cseppek szedése előtt
Ne szedje az Espumisan emulziós cseppeket
· ha allergiás a hatóanyagra vagy a gyógyszer (6. pontban felsorolt) egyéb összetevőjére.
Figyelmeztetések és óvintézkedések

Az Espumisan emulziós cseppek szedése előtt beszéljen kezelőorvosával vagy gyógyszerészével.
Amennyiben a hasi panaszok kiújulnak és/vagy folyamatosan fennállnak, orvoshoz kell fordulnia, hogy a panaszok okát és az esetleg egyidejűleg fennálló, kezelést igénylő betegséget azonosítani tudja.

Egyéb gyógyszerek és az Espumisan emulziós cseppek 
Nem ismeretes más gyógyszerekkel való kölcsönhatása.

Terhesség, szoptatás és termékenység
Nincsenek korlátozások az Espumisan emulziós cseppek terhesség és szoptatás idején történő alkalmazására vonatkozóan.
A készítmény hatásai a gépjárművezetéshez és a gépek kezeléséhez szükséges képességekre

Nem szükséges különleges elővigyázatosság.

Az Espumisan emulziós cseppek nátriumot tartalmaz
Ez a gyógyszer kevesebb mint 1 mmol (23 mg) nátriumot tartalmaz milliliterenként, azaz gyakorlatilag „nátriummentes”.
3.
Hogyan kell szedni az Espumisan emulziós cseppeket?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.

Adagolás

A készítmény ajánlott adagja:
A gyomor és a belek bélgázzal összefüggő panaszainak kezelésére 
· például puffadás, fokozott gázképződés (meteorizmus), teltségérzet, csecsemőkori hasfájás (három hónapos kólika):
	Életkor
	Az adag cseppekben (ml)
	A bevétel/beadás gyakorisága

	Csecsemők


	25 csepp (≙ 1 ml) a cumisüvegbe adagolva minden etetéskor, vagy a csecsemőnek beadva minden szoptatás előtt vagy után

	Gyermekek

1-6 év
	25 csepp (≙ 1 ml) 
	3-5 alkalommal naponta

	Gyermekek

6-14 év
	25-50 csepp (≙ 1-2 ml) 
	3-5 alkalommal naponta

	14 éves kor feletti serdülők és felnőttek 
	50 csepp (≙ 2 ml) 
	3-5 alkalommal naponta


Megjegyzés: Az Espumisan emulziós cseppek műtétek után is alkalmazható.

Az Espumisan emulziós cseppek bevehető étkezés közben vagy után és szükség esetén lefekvés előtt is. 

A terápiás alkalmazás időtartama a panaszoktól függ. 

Szükség esetén az Espumisan emulziós cseppek hosszú időn keresztül is szedhető.

A hasi tájék képalkotó diagnosztikus vizsgálatainak előkészítésére 
·  Röntgen, ultrahang:

	A vizsgálat előtti napon
	A vizsgálat reggelén

	3-szor 2 ml (≙ 3-szor 50 csepp)
	2 ml (≙ 50 csepp)


· A kontrasztanyag szuszpenziójához kiegészítőként hozzáadva
	4 ‑ 8 ml (≙ 100-200 csepp) 1 liter kontrasztanyaghoz kettős kontraszt képalkotó vizsgálat esetén


· A felső gyomor-béltraktusban végzendő endoszkópiás vizsgálatok (gasztroszkópia) előkészítésére
	Az endoszkópia előtt 4‑8 ml (≙ 100-200 csepp)
Amennyiben szükséges, a vizsgálat alatt is be lehet juttatni néhány milliliter emulziót az endoszkóp munkacsatornáján keresztül, a zavaró gázbuborékok eltávolítására.


Felületaktív hatású mosószerek, úgynevezett detergensek (tenzidek) okozta mérgezések esetén habzásgátló szerként alkalmazva
A mérgezés súlyosságától függően:

	Életkor
	Adagolás

	Gyermekek
	2,5–10 ml (≙ 63 csepptől az üveg tartalmának (30 ml) 1/3 részéig terjedő mennyiség)

	Felnőttek
	10-20 ml (≙ az üveg tartalmának (30 ml) 1/3 - 2/3 részéig terjedő mennyiség)


Megjegyzés: Amennyiben Espumisan emulziós cseppeket használ elsősegélyként a detergens lenyelése után, azonnal orvoshoz kell fordulnia!
Az alkalmazás módja

Kérjük, használat előtt rázza fel az üveg tartalmát.

A cseppentéshez tartsa az üveget fejjel lefelé.
25 csepp (1 ml belsőleges emulzió) 40 mg szimetikont tartalmaz. 
Ha az előírtnál több Espumisan emulziós cseppeket vett be
Az Espumisan emulziós cseppekkel kapcsolatos mérgezés nem ismeretes.

Az Espumisan emulziós cseppek hatóanyaga, a szimetikon a gyomor-bélrendszerben található habot tisztán fizikai úton bontja le, és biológiai, valamint kémiai szempontból teljesen közömbös anyag. Ezért a mérgezés lehetősége gyakorlatilag kizárható. Az Espumisan emulziós cseppek nagy mennyiségei is jól tolerálhatóak és nem okoznak tüneteket.

Ha elfelejtette bevenni az Espumisan emulziós cseppeket
Ebben az esetben bármikor pótolhatja a kihagyott adagot.

Ha idő előtt abbahagyja az Espumisan emulziós cseppek szedését
Ez esetben panaszai ismét jelentkezhetnek. 

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások
Túlérzékenységi reakciókat, köztük csalánkiütést, bőrkiütést, bőrpírt, viszketést, allergiás bőrgyulladást (dermatitisz) és egyéb bőrreakciókat jelentettek szimetikon-tartalmú gyógyszerekkel kapcsolatban. A gyakoriság a rendelkezésre álló adatok alapján nem becsülhető meg (a gyakoriság nem ismert).
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Espumisan emulziós cseppeket tárolni?
A gyógyszer gyermekektől elzárva tartandó!

A címkén és dobozon feltüntetett lejárati idő („Felhasználható:”) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Az Espumisan emulziós cseppek az első felnyitás után 6 hónapon belül használható fel. 
Hűtőben nem tárolható! Nem fagyasztható!

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz az Espumisan emulziós cseppek?
· A készítmény hatóanyaga a szimetikon.
25 csepp (1 ml belsőleges emulzió) 40 mg szimetikont tartalmaz. 

Egyéb összetevők: makrogol-sztearát, glicerin‑monosztearát 40-55, szorbinsav, nátrium-hidroxid, nátrium‑klorid, karbomerek, nátrium-citrát, szukralóz, tisztított víz.

Milyen az Espumisan emulziós cseppek külleme és mit tartalmaz a csomagolás?
Tejfehér vagy sárgás színű, alacsony viszkozitású emulzió.
Az Espumisan emulziós cseppek a következő kiszerelésekben kapható:
30 ml vagy 3×30 ml belsőleges emulzió fehér, PP, garanciazáras, csavarmenetes kupakkal lezárt, PE cseppentővel ellátott, borostyánszínű üvegbe töltve, dobozban.
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó

